Mina kuulun  interneti-eelsesse põlvkonda. Ma kasvasin ühiskonna liikmeks ilma interneti ja arvutimängudeta. Mõni nendest noortest, kes täna on 20ndates eluaastates ja õpib ülikoolis, ütleb, et tänapäeva noored (pidades silmas noori alates põhikooli lõpuaastatest kuni gümnaasiumi lõpuni) saavad palju põhjalikumat arvutiharidust ja veedavad palju rohkem aega internetis kui nemad. Tänased üle-kahekümnesed on sisuliselt nagu põlvkond, kelle kasvueas alles mindi üle uutele suhtlus- ja informatsioonivahenditele.